open-index/open-wikipedia-markdown huggingface dataset:
Tom Voltaire Okwalinga

**Tom Voltaire Okwalinga** era amanyiddwa nga **TVO** Munnayuganda atamanyiddwa mannyage matuufu era omututumufu mukunenya gavumenti ya Uganda ng'ayita ku mikutu gya yintaneeti . Abaddenga afulumyayo ebyama bya gavumenti ya Uganda ebiwerako ng’ayita ku mukutu gwe ogwa Facebook gy’alinako abagoberezi abasoba mu 120,000. 

Mu gw'okuna gwa 2014, yateeka akatambi k’ekyama ku mikutu gye, akaali kakwata ku kaweefube w'omuduumizi (IGP) wa poliisi ya Uganda mu kiseera ekyo, Kale Kayihura ng'anoonyereza n’okuwakanya  kampeyini za Amama Mbabazi ez'okuvuganya Pulezidenti Museveni mu kulonda kwa Pulezidenti mu 2016 . 

Tewali amanyi **TVO** omutuufu yaani era n’abagoberezi be abangi ku Facebook baagaana okumuwaayo eri gavumenti ya Uganda. 

## Ebiwandiiko ebikozesebwa
Deo Rwabiita

**Deo K. Rwabiita** (1943 – 7 Ogwomukaaga 2017) yali Munnayuganda Munnabyabufuzi era Mubaka wa gavumenti.

Rwabiita yazaalibwa mu Disitulikiti y’e Ibanda mu 1943, yasoma ebya kitunzi mu yunivasite y’e Nairobi mu Kenya.  Yalondebwa okuba Omumyuuka wa Minisita w’obuyambi n’okuddaabiriza abantu mu 1988 era n’ayingira ofiisi mu palamenti ya Uganda ku nkomerero y’omwaka ogwo ng’omukiise wa Ibanda. Yaweereza  mu ofiisi eyo okutuusa mu 2001 era oluvannyuma n'asikirwa John Byabagambi.  Oluvannyuma Rwabiita yaweereza ng'omubaka wa Uganda mu Belgium, German, ne Italy. Yafa ku myaka 74 nga 7 Ogwomukaaga 2017, bwe yali mu ddwaaliro ekkulu e Kiruddu . 

## Ebiwandiiko ebikozesebwa
Moses Adome

**Moses Bildad Adome** (yazaalibwa 28 Ogwekkuminebiri 1983) Munnayuganda omuddukanya w'emirimu era munnabyabufuzi. Ye mubaka omulonde mu Palamenti ow'e Gombolola ya Jie, mu Disitulikiti ya Kotido, era nga mukiise wa NRM, ekibiina ky’ebyobufuzi ekiri mu buyinza mu Uganda. Ono mmemba mu *kakiiko ka NRM aka Palamenti* era aweereza ku *kakiiko k'ebyobulamu* mu Palamenti ya Uganda ey'ekkumi . Era, ye ssentebe eyatandikawo ekitongole kya Warrior Squad Foundation (WSF) ekiteekebwaamu ssente aba USAID, ekisangibwa mu bitundu bya Karamoja. 

## Era Laba

* Disitulikiti y’e Kotido
* Karamoja
* Ekibiina ky’eggwanga eky’okuziyiza

## Ebiwandiiko ebikozesebwa
Brian Ahumuza

**Titus Brian Ahumuza**, amanyiddwa ennyo nga **Abryanz**, Munnayuganda, ayolesa emisono gy'engoye.  

## Obuto bwe n'emisomo gye
Abryanz yazaalibwa Masindi nga 1 Ogwekkuminogumu 1990. Yasomera ku Asaba Primary School, Bugema Adventist Secondary School era alina diguli mu kuyamba abantu n'okuddukanya ebitongole ebiyamba abantu eya Social Work & Social Administration okuva ku Yunivasite y'e Kyambogo .  

## Omulimu
Mu mwaka gwa 2009 yatandikawo kkampuni ye eya Abryanz Collection. Emisono gye gyoleseddwa mu Uganda, Nigeria, South Africa, Africa Fashion week. Abadde afulumira mu magazini ez’ettutumu ez’omulembe ezikola emisono egy'enjawulo.

Mu mwaka gwa 2013, yatongoza awaadi ye eya Abryanz Style and Fashion Awards (ASFAs), awaadi ezitegekebwa ku ssemazinga wa Africa mu Uganda  n'ekigendererwa ky'okusiima bannamisono abamaanyi mu Africa.  

## Okusiimibwa
Mu mwaka gwa 2017, Abryanz yaweebwa awaadi y'omukozi w'emisono asinga mu Starqt Awards mu South Africa nga kw'otadde n'okubeera omuvubuka omusuubuzi wa CEPA mu mwaka gwa 2016.     Mu mwaka gwa 2016, yawandiikibwako mu mikutu gya CNN African Voices egiwandiika ku bantu abayitimuka mu bintu eby'enjawulo mu Africa. 

## Ebijuliziddwa

## Obuyungo obw’ebweru

* Ennaku 7 ez'emisono ne Brian Ahumuza: Omusono kye ki?
* Ebikwata ku bulamu bwa basereebu: Omukugu mu by’emisono Abryanz
* Bannayuganda 10 abasinga okukankanya omwaka 2017
* Abryanz agenda kutegeka olukiiko lw’emisono
* Abryanz alaze ebyamusikiriza mu misono – Sqoop – Funa amawulire ga Uganda agakwata ku by’amassanyu, engambo za basereebu, obutambi n’ebifaananyi
Racheal Nanyonga

**Racheal Nanyonga** (yazaalibwa 25 Omwezi ogw'ekkumi 1990) munnayuganda omuzannyi w'omuzannyo gw'okubaka mu Uganda akiikirira Uganda mu nsi yonna era azannya mu kifo kya kulumba ggoolo.  Akiikiridde Uganda mu mizannyo gya common wealth 2018  ne mu mpaka z'ekikopo ky'ensi yonna ez'okubaka eza 2019.  

## Ebijuliziddwa

# 
# 
#
Ephraim Kamuntu

**Ephraim Kamuntu** munnayuganda omukugu mu byenzirukanya y'emirimu era munnabyabufuzi. Ono yaliko Minisita w’ebyamateeka n'essiga eddamuzi mu kabineti ya Uganda ekifo kyeyalodebwamu nga  14 Ogwekkuminebiri 2019.  Kamuntu era yaliko Minisita w’amazzi n’obutonde bw’ensi okuva mu Gwomunaana 2012 okutuusa mu Gwomukaaga 2016.  Kamuntu munnabyanjigiriza era mmemba ku lukiiko olufuga Bishop Stuart University.

## Ensibuko n’obuyigirize
Ephraim Kamuntu yazaalibwa mu Disitulikiti y’e Sheema nga 26 Ogwomwenda 1945. Yasomera ku ssomero Ntare school ku mutendera ogwa siniya (1962-1965) wamu ne haaya (1966-1967). Bwamaliriza haaya yegatta ku yunivasite e Makerere era n’atikkirwa diguli mu byenfuna, ebyobufuzi wamu n'ebyafaayo mu mwaka 1971. Mu 1973, yafunaa diguli ey'okubiri mu bya tekinologiya eya Master of science in systems analysis okuva mu University of Rochester mu  New York . Alina diguli eyookubiri mu by'enzirukanya ya bizinensi eya Master of Arts in management science and business administration okuva mu University of Massachusetts . 

## Emirimu
Oluvanyuma lwa Idi Amin okuwamba gavumenti mu Uganda mu 1971, Kamuntu yeegatta ku kibinja kya bannayuganda abaali bawakanya obukulembeze bwa Amin nga basinziira mu buwanganguse ekya  Save Uganda Movement. Kamuntu yasomesako ku Nairobi University mu mwaka 1978. Kamuntu yasomesaako ku ssomero ly'ebyenfuna ku yunivasite e Makerere eryayitibwanga  Faculty of Commerce oluvannyuma eryakyuusibwa okufuuka Makerere University Business School e Nakawa. ​​​ Okuva mu 1992 okutuuka mu 1995, Kamuntu yaliko ssentebe kwossa okuba akulira enzirukanya y'emirimu mu mu bbanka y'ebyobusuubuzi eya Nile Bank Limited. Wakati wa 1995 ne 1997, yali muwi wamagezi ku nsonga z'ebyensimbi. Okuva mu 1997 okutuuka mu 2001, yayali omukwanaganya w’enteekateeka ya gavumenti ya Uganda  okukulaakulana ebitongole by’obwannannyini namakampuni mu Uganda . Yayingira eby'obufuzi eby'okuvuganya mu 2001 era neyeesimbawo okuba omukiise wa palamenti ow'Obukiika ddyo bwa Sheema ebiro ebyo eyali ekyatwalibwa mu Disitulikiti y’e Bushenyi era nawangula akalulu mu mwaka ogwo kwossa naako akaaliiwo mu 2006. 

Nga 1 Ogwomukaaga 2006, yalondebwa okuba Minisita omubeezi  ow’amakolero.  Nga 16 Ogwokubiri 2009, yalondebwa nga Minisita  ow'ebyensimbi avunaanyizibwa kukuteekerateekera eby'enfuna.  Mu nkyukakyuka ezaakolebwa mu kabineti nga 27 Ogwokutaano 2011, yakuzibwa okuba minisita omujjuvu era n'aweebwa Minisitule evunaanyizibwa ku by'obulambuzi  n'aweereza mu kifo ekyo okutuusa lwe yalondebwa nga Minisita w'amazzi n'obutonde nga 15 Ogwomunaana 2012. 

## Ebirala ebimukwatako
Ephraim Kamuntu yawasa Ida Kamuntu eyafa mu May 2015. 

## Ebijuliziddwa
Yona Okoth

Okoth yazaalibwa mu kyalo Maundo,Nagongera,Disitulikiti y'e Tororo mu buvanjuva bwa Uganda era yasomera ku ttendekero ly'ebyeddiini li Buwalasi ;  yatuuzibwa okuba kabona (Priest) mu 1955 era n’agenda mu St. Augustine College, Canterbury, Bungereza mu 1963, gye yatikkirwa dipulooma mu by’eddiini. Mu 1966, yasomera ku Wycliffe College ku Yunivasite y'e Toronto  Canada, gye yafunira diguli mu by’eddiini. 

Yaweereza mu bulabirizi bw’e Mbale (gye yali omuwanika w'obulabirizi) era n’alondebwa okuba omuwandiisi w’amasaza mu kkanisa ya Uganda mu kiseera ekyo, Rwanda, Burundi ne Boga-Zaire mu 1965. Era yaliko omuwandiisi w’amasaza mu kkanisa y'abakulisitaayo eya Uganda okuva mu 1965 okutuuka mu 1972 bwe yalondebwa ng'Omulabirizi wa Bukedi . 

Mu 1977, yava mu Uganda n’agenda mu buwanganguse mu Amerika nga kyava ku kwetamwa mu kiseera ky’obufuzi bwa nnakyemalira Idi Amin; mu kiseera kino, yasoma ddiguli eyokusatu mu by'eddiini ku ttendekero li Wycliffe .

Yatukuzibwa nga ssaabalabirizi wa Uganda  mu 1984 era n’abeera mu ofiisi okutuusa mu 1995.

## Amaka
Yali mufumbo n’abaana mwenda. 

## Ebijuliziddwa

# New Vision
# Episcopal Archives website, ''Okoth to Succeed as Ugandan Archbishop'', article dated November 10, 1983
# Crockford's Clerical Directory 1975/6 p861: London; OUP; 1976 
# Archives of the Anglican Church of Uganda

#

#
Ismail Ogama

**Ismail Ali Ogama** (yazaalibwa nga 1 Ogwokuna 1985) Munnayuganda omukugu mu mbeera z'abantu, omukugu ow'ebbaluwa mu by'okuddukanya pulojekiti era munnabyabufuzi.  Ye mubaka wa Palamenti eyalondebwa mu Ssaza lya Madi erya wansi, mu disitulikiti ya Arua,  era nga ye mukiise w'ekibiina kya  National Resistance Movement, ekiri mu buyinza mu Uganda. Ono mmemba ku *kakiiko ka Palamenti aka NRM* era aweereza ku *kakiiko akavunaanyizibwa ku bakozi ba gavumenti ne gavumenti ez'ebitundu* mu Palamenti ya Uganda ey'ekkumi .  Yawangulwa Afidra Olema Ronald mu kulonda kwa Palamenti okwa 2021-2026. 

## Era laba

* Ekitundu kya West Nile

## Ebiwandiiko ebikozesebwa
Henry Bagiire

**Henry Aggrey Bagiire** yazaalibwa nga 27 Ogwolubereberye mu 1968 nga Munnayuganda munnabyabufuzi era musomesa. Yakolako nga Minisita omubeezi ow’Eby'obulimi mu kabineti ya Uganda okuva nga 16 Ogwokubiri 2009 okutuuka nga 27 Ogwokutaano 2011.  Era yaweereza ngaomubaka omulonde owa Palamenti (MP) owa Bunya County West, mu Disitulikiti y'e Mayuge , okuva mu 2006 okutuuka mu 2009.

## Obulamu obuto n’okusoma
Henry Bagiire yazaalibwa mu biseera bino eyitibwa Disitulikiti y’e Mayuge nga 27 Ogwolubereberye mu 1968. Alina Dipuloma mu By’enjigiriza, okuva mutendekero erisomesa abasomesa, nga kitundu ku Kyambogo University, gye yafuna mu 1992. Diguli ye eya sayaansi mu by’obulimi yagifuna mu 1999 okuva mu Makerere University. Alina ne Satifikeeti mu kudukanya emirimu gya Gavementi egiyamba abantu n'okugidukanya, gye yafuna mu 2003, nga nayo yagigya ku Makerere University.

## Emirimu gye
Bagiire yasomesa eby'obulimi kusomero lya Bukoyo Secondary School okuva mu 1992 okutuuka mu 2000, gye yasituka n’atuuka mu kifo ky’akulira ekitongole ky’eby'   cobulimi. Wakati wa 2000 ne 2001, yakola ng’Omukulembeze w’ekibiina ekinoonyereza mu kitongole kya International Food Policy Research Institute. Wakati wa 1999 ne 2002, yaweereza ng’akulira eby'obulimi mu Disitulikiti y’e Iganga . Okuva mu 2002 okutuuka mu 2006, yawerezaako nga ssentebe w’akakiiko k’obuweereza mu disitulikiti y’e Mayuge . Mu 2006, yayingira eby'obufuzi n’avuganya ku kifo kya palamenti ekya Bunya Country West, mu Disitulikiti y’e Mayuge, ku tikiti y’ekibiina kya National Resistance Movement. Yalondeddwa. Yalondebwa nga 16 Gwokubiri 2009, okubeera Minisita w’eggwanga Omubeezi Ow’eby'obulimi. Mu kulonda kw’eggwanga okwa 2011 yawangulwa Vincent Bagiire, okusooka mu kalulu ka NRM aka ak'okusunsula abanakiikirira ekibiina, ate nemu mu kulonda kwa bonna, Henry Bagiire mwe yeesimbawo nga talina kibiina kyagiddemu. 

Mukukola enkyukakyuka mu kabineti eyakolebwa nga 27 Ogwokutaano 2011, yasulibwa okuva mu kabineti n’asikizibwa Zerubabel Nyiira.  &#x5B; *nbsp;ensibukonbsp;kyetaagisa* &#x5D;

## Obulamu bwe
Henry Bagiire mufumbo. Ono wa kibiina kya byabufuzi ekya National Resistance Movement . Ebintu by'asinga okwagala mulimu okusomesa n'okukuuma ebibira .

## Laba nebino

* Palamenti ya Uganda
* Kabineti ya Uganda
* Disitulikiti y'e Mayuge

## Ebijuliziddwaamu

## Ewalala w'ebisingaanibwa

* Omukutu gwa Palamenti ya Uganda
* Olukalala lwa baminisita mu bujjuvu, Gwamukaaga 2006 
* Olukalala lwa baminisita mu bujjuvu, Ogwokubiri 2009 
* Olukalala lwa baminisita mu bujjuvu, Ogwokutaano 2011
Milka Irene

**Milka Irene Soobya** munnakatemba era munnabyabufuzi omunnayuganda asinga kumanyibwa olw'okuzannya nga Monica mu muzannyo ku NTV Uganda ogwa *[[:en:Deception_(NTV_series)|Deception]]* ne Fifi Aripa mu ''Power of Legacy''  Yavuganya ku kifo ky’omubaka wa palamenti omukyala ow’e Jinja oluvannyuma lwa Jinja okufuulibwa ekibuga.  

## Omulimu

### Okuzannya katemba
Omulimu gwa Soobya ogwasooka ogw’ekikugu kwali kuzannya mu kifo ekitonotono mu muzannyo gwa bannakenya ogw'obutundutundu oguyitibwa Makutano Junction ogwayanjulwa Philip Luswata omu ku bawandiisi b'omuzannyo guno. Wabula yafuna obuganzi bwe yasunsulwa naweebwa ekifo ekikulu nga Monica mu muzannyo ku NTV Uganda ogwa *[[:en:Makutano_Junction|Deception]]* okuva mu mwaka gwa 2013 okutuuka mu mwaka gwa 2016.   Oluvannyuma yakola ku firimu eyalungamizibwa Akpor Otebele eyitibwa *The Rungu Girls*, *Honeymoon is Exaggerated*, *Christmas in Kampala* ne *Taxi 24* . Mu mwaka gwa 2018, yasunsulwa naweebwa ekifo mu muzannyo gwa ''Power of Legacy'' nga Fifi Aripa, a freeloader ne Rachael's (Tania Shakira Kankindi) nosy best friend. 

### Ebyobufuzi
Mu mwaka gwa 2020, Soobya yeegatta ku byobufuzi bwe yavuganya ku kifo ky’omubaka wa palamenti omukyala mu kibuga Jinja wansi wa bendera ya National Resistance Movement oluvannyuma lwa Jinja okulangirirwa ng’ekibuga. 

## Olukalala lwa firimu zakozeeko

## Obulamu bwe
Soobya yazaalibwa Jinja mu maka ga Lt. Colonel Samuel Kafude Ngobi ne Capt. Namutebi Agnes Mbuga bombi bajaasi ba UPDF.Yasomera ku Mbogo High School ku ddaala lya O, Mariam High School ku ddaala lya A ne Kyambogo University gye yatikkirwa diguli mu by’okugula n’okutambuza ebintu. 

## Ebiwandiiko ebikozesebwa

## Ebiyungo eby’ebweru

* Milka Irene ku IMDb
Paulson Luttamaguzi

**Paulson Kasana Semakula Luttamaguzi** (yazaalibwa nga 25 Ogwekkuminebiri 1979), munnayuganda omukugu mu by'enfuna, omuddukanya w'ebyensimbi era munnabyabufuzi. Ye mubaka wa Palamenti eyalondebwa mu Ssaza ly'e Nakaseke ery'amaserenta  era nga mukiise mu kibiina kya National Unity Platform (NUP), ekibiina ky’eby'obufuzi ekisinga obuto mu Uganda.  Mmemba ku *[[:en:Parliamentary_Committees_of_the_United_Kingdom|kakiiko]] k'ebyensimbi, enteekateeka enkulaakulana y'ebyenfuna* n'akakiiko *akalonda abantu* mu Palamenti ya Uganda ey'ekkumi .

## Obulamu obuto n’Ebyenjigiriza
Paulson yazaalibwa omugenzi Luttamaguzi Mukiibi ne Cissy Nalunkuumae nga 25 Ogwekkuminebiri 1979  e Nakaseke . Yasomera mu ssomero lya Kitebi pulayimale. Mu siniya, yasomera Jinja College okumala akaseera katono, nga tanneeyunga ku ssomero lya Jinja Secondary gye yamalira O-level. Ku A-level, yasomera ku ssomero lya Luweero Secondary. Oluvannyuma yasoma naafuna diguli mu by'obusuubuzi mu yunivasite y’e Makerere. 

## Era laba

* Disitulikiti y'e Nakaseke
* Ekibiina kya Democratic Party (Uganda) .
* Palamenti ya Uganda

## Ebiwandiiko ebikozesebwa
Xavier Kyooma

**Xavier Kyooma Akampurira** munnabyabufuzi Munnayuganda akola nga Omubaka mu Paalamenti wa Uganda . 

## Ebifo by’ebyobufuzi
Kyooma yawa ekiteeso ky'okukeberebwa akawuka ka siriimu mu makomera n'okwawula abasibe abalina akawuka ka siriimu ku basibe abatalina siriimu okusobola okulwanyisa ekirwadde kya siriimu .  Yalondebwa ku bwa ssentebe w’akakiiko akanoonyereza ku Monica Musenero ku bigambibwa nti yakozesa bubi ensimbi ezaaweebwayo okunoonyereza ku ddagala ly'okugema COVID-19 .  

## Ebyafaayo by'okulonda
Kyooma yalondebwa mu Paalamenti ey’omwenda mu 2011, wabula teyalondebwa mu Paalamenti ey’ekkumi. Yalondebwa mu Paalamenti ey'ekkumi n'emu mu 2021. 

## Ebijuliziddwa
Robert Kasande

**Robert Kasande**, mukugu mu by'ettaka era mukozi wa gavumenti, mu Uganda, akola nga omuwandiisi ow'enkalakkalira mu minisitule ya Uganda ey'ebyamateeka ne ssemateeka, okuva mu Gwomusanvu 2021. 

Ekyo nga tekinnatuuka, yaliko omuwandiisi ow’enkalakkalira mu minisitule y’amasannyalaze n’eby’obugagga eby’omu ttaka mu Uganda, okuva mu Gwomunaana gwa 2017 okutuuka mu Ogwomusanvu 2021.  Amangu ddala ng’ekyo tekinnatuuka, yali Ssenkulu w’ekitongole ekivunaanyizibwa ku mafuta, mu minisitule y’emu. 

## Ensibuko n’obuyigirize
Kasande mukugu mu by’ettaka omutendeke. 

## Omulimu
Robert Kasande azze aweereza mu minisitule y’amasannyalaze n’eby’obugagga eby’omu ttaka ng’omukugu mu by’ekikugu . Ng’ogyeko emirimu gye nga Ssenkulu w’ekitongole ekivunaanyizibwa ku mafuta mu Minisitule, era yaliko maneja wa pulojekiti y’okulongoosa amafuta .  Y’omu ku kibinja ky’abakugu mu Uganda, nga kyeetegereza engeri Uganda ne muliraanwa waayo Tanzania gye bayinza okukolaganamu mu kunoonya amafuta mu Tanzania n’okuddukanya payipu z’amafuta mu Uganda. 

## Era laba

* Eby'amasannyalaze mu Uganda
* Olukalala lw'amasundiro g'amasannyalaze mu Uganda
* Irene Muloni
* Stephen Isabalija

## Ebiwandiiko ebikozesebwa
Isaac Kiprop

**Isaac Kiprop** (yazaalibwa nga 10 Ogwomwenda1986) Munnayuganda muddusi wa mu nsozi eyawangula empaka z'ensi yonna ez'okudduka ku nsozi eza (2014). 

## Ebiwandiiko ebikozesebwa
Olukalala lw'abakyala abanayuganda abawandiisi

Luno lwe **lukalala lw'abawandiisi abakyala mu Uganda**, nga lulimu abawandiisi abava mu Uganda oba abagirinako akakwate .

 

## A

* Judith Adong (mulamu) .
* Grace Akello (yazaalibwa 1950)
* Regina Amollo (yazaalibwa eyo nga mu mwaka gwa 1954)
* Harriet Anena, omuwandiisi w’ebitabo
* Lillian Aujo

## B. B

* Doreen Baingana (yazaalibwa 1966)
* Enjiri Barongo
* Violet Barungi (yazaalibwa 1943)
* Mildred Barya, omusajja omulala
* Omuyimbi Jackee Budesta Batanda

## E. E

* Angella Emurwon

## G

* Asiimwe Deborah GKashugi

## H

* Jessica Horn (yazaalibwa mu 1979)

## K

* Jane Kaberuka (yazaalibwa 1956)
* Barbara Kaija (yazaalibwa 1964)
* Nyana Kakoma
* Keturah Kamugasa (yafa 2017)
* Catherine Samali Kavuma (yazaalibwa 1960)
* China Keitetsi (yazaalibwa 1976)
* Susan Nalugwa Kiguli (yazaalibwa 1969)
* Barbara Kimenye (1929 okutuuka mu 2012)
* Goretti Kyomuhendo (yazaalibwa 1965)

## L

* Beatrice Lamwaka

## M. M

* Jennifer Nansubuga Makumbi
* Irshad Manji (yazaalibwa 1968)
* Rose Mbowa (1943-1999)

## N. N

* Rose Namayanja (yazaalibwa 1975)
* https://en.wikipedia.org/wiki/Beverley_Nambozo Beverley Nambozo
* Glaydah Namukasa
* Victoria Nalongo Namusisi (yazaalibwa 1956)
* Philippa Namutebi Kabali-Kagwa (yazaalibwa 1964)
* Monica Arac de Nyeko (yazaalibwa 1979)

## O

* Juliane Okot Bitek (yazaalibwa 1966)
* Mary Karooro Okurut (yazaalibwa 1954)

## P

* Ife Piankhi

## R

* Rose Rwakasisi (yazaalibwa 1945)

## S

* Nakisanze Segawa

## T

* Lillian Tindyebwa
* Hilda Twongyeirwe

## W

* Ayeta Anne Wangusa (yazaalibwa 1971)
* Anne Nasimiyu Wasike (yafa mu mwaka gwa 2018)

## Z

* Elvania Namukwaya Zirimu (1938–1979)

## Era laba

* Olukalala lw’abawandiisi abakyala
* Olukalala lw'abayimbi abakyala mu Uganda

## Ebiwandiiko ebikozesebwa
Peter Lokeris

**Peter Aimat Lokeris** (yazaalibwa 2 Ogwokubiri 1947) munnabyabufuzi , omubalirizi w'ebitabo mu Uganda. Mu kiseera kino ye Minisita omubeezi avunaanyizibwa ku nsoga za Karamoja mu Offiisi ya ssabaminisita mu kabineti ya Uganda . Yaliko minisita omubeezi avunaanyizibwa ku nsonga z'ebyobugagga obwensibo okuva nga 16 Ogwokubiri 2009.  Mu nkyukakyuka mu kabineti eyakolebwa nga 27 Ogwokutaano 2011, n’eyo eya 1 March 2015,  Peter Lokeris yasigaza ekifo kye nga minisita. Lokeris ye mubaka akiikirira Chekwii East County mu Disitulikiti y'e Nakapiripirit mu paalamenti ya Uganda. Yadde nga Chekwii East yatondebwaeo mu mwaka 2021, Lokeris yayingira paalimenti mu  1996 yadde nga ebyava mu kamyufuku ka NRM  mu 2025 byalaga nti yali amegeddwa ku mulundi gwe ogw'omusanvu nga yeesimbawo ku bubaka bwa paalamenti . 

## Ensibuko n’obuyigirize
Yazaalibwa mu kitundu ekiyitibwa Pian mu Disitulikiti y’e Nakapiripirit nga 2 Ogwokubiri 1947 mu maka ga Teko Apo-oroma Namoni-Angitiang ne mukyala we Aisu Elizabeth. Alina diguli mububalirizi bwebitabo eya Bachelor of Commerce okuva mu yunivasite e Makerere . Alina ne Dipuloma mu by'ensimbi okuva mu ttendekero lya Uganda Management Institute mu Kampala . Era alina diguli eyookubiri mu bwakitunzi eya Master of Science in Marketing okuva mu yunivasite e Makerere kwossa ne diguli eyokubiri mu kutabaganya n'emirembe eya Master of Arts in Peace and conflict studies okuva mu yunivasite y’emu. 

## Obumanyirivu mu mirimu
Peter Lokeris yasooka kukola nga kasiya . Oluvannyuma n'akola ng'omubalirizi w'ebitabo  owa Disitulikiti y'e Moroto . Oluvannyuma n'afuuka Chief Accountant mu Disitulikiti y'e Kotido . Oluvannyuma lw’ekyo, yaweereza ng’omuwandiisi w’emirimu mu Disitulikiti y’e Moroto okumala emyaka ena. Lokeris era yaweerezaako ng'omuddukanya disitulikiti ez'enjawulo mu disitulikiti z'e Moroto, Kasese ne Jinja . Oluvannyuma yaweereza ng’omuwabuzi wa pulezidenti ow’enjawulo ku mirembe n’enkulaakulana mu Karamoja n’ebitundu ebiriraanyewo okumala emyaka ena. 

Mu 1996, yayingira ebyobufuzi era n’avuganya era nawangula ekifo ky'omubaka wa palamenti akiikirira  Chekwii mu Disitulikiti y’e Nakapiripirit. Mu mwaka gwe gumu, yalondebwa okubeera Minisita omubeezi avunaanyizibwa ku nsonga za Karamoja era nakibeeraamu okutuusa nga 13 Ogwolubereberye 2005. Mu  kulonda kwa 2006 Lokeris yaddamu okulondebwa okukiika mu palamenti era nga 1 Ogwomukaaga 2006, yalondebwa okubeera Minisita omubeezi avunaanyizibwa ku byenjigiriza  ebya pulayimale.  Peter Lokeris era yaliko minisita omubeezi avunaanyizibwa ku by’obugagga eby’omu ttaka okuva nga 16 February 2009.  Lokeris yalondebwa okuba minisita omujjuvu avunaanyizibwa ku nsonga za Karamoja mu Gwokusatu 2024 nga asikira Mary Goretti Kitutu

## Ebirala
Peter Lokeris mufumbo era wakibiina kya byabufuzi ekya National Resistance Movement . Anyumirwa nnyo okuzannya n'okulaba omuzannyo oguyitibwa ensero . Lokeris mulunzi era alina eddundiro ly'ente . 

## Laba ne

* Kabineti ya Uganda
* Palamenti ya Uganda
* Disitulikiti y’e Nakapiripirit

## Ebijuliziddwa
Emmanuel Otiam Otala

**Emmanuel Otiam Otala** musawo munnayuganda era munnabyabufuzi. Yaliko Minisita omubeezi avunaanyizibwa ku nsonga  zabakozi mu kabineti ya Uganda okuva mu Gwokubiri 2009 okutuuka mu Gwokutaano 2011.  Okulondebwa nga minisita wabakozi Otala  yava mu minisitule y'ebyobulamu gyeyali akola nga  Minisita omubeezi avunaanyizibwa ku Bujjanjabi obusookerwako okuva mu Gwomukaaga 2006 okutuuka mu Gwokubiri 2009.   Mu nkyukakyuuka mu kabineti eyakolebwa nga 27 Ogwokutaano 2011 yasuulibwa n’asikizibwa  Mwesigwa Rukutana .  Otala yaliko omubaka wa  Palamenti akikiirira West Budama South Constituencymu disitulikiti ye Tororo  okuva mu 2006 okutuuka mu 2011. Mu kulonda kwa bonna okwa 2011, yameggebwa Jacob Marksons Oboth mubiro ebyo eyali yeesimbyewo ku bwa nnamunigina. 

## Ensibuko n’obuyigirize
Otala yazaalibwa nga 24 Ogwekkumi 1968 ku kyalo Iyolwa mu Disitulikiti y'e Tororo . Kitaawe yali Donosio Otala.  Obusawo yabusomera ku Makerere University Medical School gye yatikkirwa diguli ya Bachelor of Medicine ne Bachelor of Surgery . &#x5B; **' &#x5D;</sup>

== Obumanyirivu mu mirimu ==
Okuva mu 1999 okutuuka mu 2000, Otala yali kitunzi mu kkampuni ya Medreich Sterilab Pharmaceutical Company, ng’ayita mu kkampuni ya Surgipharm (Uganda) Limited. Oluvannyuma yakola ng’omusawo mu nkolagana wakati wa [[:en:Ticino|Ticino]], [[Switzerland]] ne Uganda okuva mu 2000 okutuuka mu 2001. Mu kiseera kye kimu, yakola nga ammyuuka akulira eby'obulamu mu West Budama South. Okuva mu 2002 okutuuka mu 2004, yakola ng’omuwi w’amagezi ku by’obujjanjabi mu kitongole ky'obwannakyeewa ekya Give Us Wings Children’s Project. Okuva mu 2002 okutuuka mu 2005, Otala yaweereza nga [[:en:Medical_director|dayirekita w’ebyobujjanjabi]] mu ddwaaliro ekkulu e Tororo. <sup class="noprint Inline-Template Template-Fact" style="white-space:nowrap;">&#x5B; **' &#x5D;

## Omulimu gw’ebyobufuzi
Mu 2006, yayingira ebyobufuzi naavuganya ku kifo kya palamenti mu kitundu ky’ewaabwe ku tikiti y’ekibiina ky’ebyobufuzi ekya National Resistance Movement era naawangula 

## Laba ne

* Palamenti ya Uganda

## Ebijuliziddwa
Ttiimu ya Uganda ey'ensero ey'abavubuka abali wansi w'emyaka 16

**Ttiimu ya Uganda ey'ensero ey'abavubuka abali wansi w'emyaka 16** ye ttiimu ya Uganda ey'ensero, eddukanyizibwa ekibiina ekivunaanyizibwa ku muzaanyo gw'ensero ekya Federation of Uganda Basketball Association .   Ekiikirira eggwanga mu mpaka z'ensi yonna ez'abavubuka abali wansi w'emyaka 16 ez'ensero.

## Okwetaba mu mpaka za [[:en:FIBA_U16_AfroBasket|FIBA U16 AfroBasket]]

## Laba ne

* Ttiimu ya Uganda ey'abasajja abazannya ensero 
* Ttiimu ya Uganda ey'abavubuka abali wansi w'emyaka 18
* Ttiimu ya Uganda ey'abakazi abazannya ensero abali wansi w'emyaka 16

## Ebijuliziddwa

## Ebijuliziddwa w'abweru wa Wikipedia

* Ebiwandiiko ebikuumiddwa eby’okwetaba mu ttiimu ya Uganda
* Omukutu omutongole ogwa Federation of Uganda Basketball Association
Robinson Opong

**Robinson Odoch Opong** (yazaalibwa nga 10 Ogwokutaano 1989)  munnayuganda muzannyi wa basketball omukugu era yasemba kuzannyira mu MBB eya Basketball Africa League (BAL). Azannyira ne ttiimu y'eggwanga eya Uganda eya basketball .

## Omulimu
Nga 11 Ogwokuna 2020, Opon yakola endagaano ne ttiimu ya Saskatchewan Rattlers eya CEBL eya Canada . 

Mu Gwokuna gwa 2021, Opon yakola endagaano ne Rivers Hoopers okuzannya mu sizoni ya 2021 eya BAL . Yadda mu kifo kya Festus Ezeli eyali afunye obuvune . 

Yazannya emipiira 17 mu Argentina mu sizoni ya 2022–23 mu Obras Sanitarias, bweyali tannafulumizibwa nga 27 Ogwekkuminebiri 2022. 

Mu Gwekkuminogumu gwa 2023, Opong yeegatta ku club ya City Oilers oluzannya olw’okusatu. 

Yakiikirira Uganda mu mpaka za AfroBasket 2017, n’akulembera ttiimu ye mu ddakiika, obubonero, n’okubba omupiira. 

Mu Gwokutaano gwa 2025, Opong yeegatta ku ttiimu ya South Africa eya MBB Basketball okuzannya sizoni ya 2025 BAL.

## Ebibalo by’emirimu gya BAL

## Ebiwandiiko ebikozesebwa
Ian Rukunya

**Ian Kajubu Rukunya** (yazaalibwa 10 Ogwomukaaga 1988) munnayuganda muzannyi wa muzannyo gwa quash.  Abadde akiikirira Uganda mu mizannyo gya Commonwealth mu 2010, 2014 ne 2018 .   Ensengeka ye ey'oku ntikko mu mpaka za PSA singles yali nnamba 510 mu nsi yonna, gye yatuukako mu February 2019.

## Ebiwandiiko ebikozesebwa
MIcheal Kawooya

**Michael Kawooya** (yazaalibwa 20 Ogwolubereberye, 1984 e Mengo) munnayuganda omuzannyi wa squash omukugu.  Azze akiikirira Uganda mu mizannyo gya Commonwealth mu 2010, 2014, 2018 ne 2022 .   

Ekifo ekisinga obunene kye yatuukako mu bulamu bwe kyali nnamba 430 mu nsi yonna, mu Gwomusanvu 2011. 

## Ebiwandiiko ebikozesebwa
Kevin Awino

**Kevin Awino** (yazaalibwa 6 Ogwomukaaga 1997)  munnayuganda muzannyi wa cricket omukazi .  Mu Gwomusanvu 2018, yalondebwa mu ttiimu ya Uganda mu mpaka za ICC Women's World Twenty20 Qualifier eza 2018 .  Yalondebwa nga kapiteeni wa ttiimu eno. Mu Gwokuna 2019, yalondebwa nga kapiteeni wa ttiimu ya Uganda mu mpaka za ICC Women's Qualifier Africa eza 2019 e Zimbabwe . 

Mu Gwokusatu 2023, Awino yafuuka omu ku bazannyi abakyala ekkumi n'ababiri abaasooka okuweebwa endagaano za wakati wa Uganda Cricket Association . 

## Ebiwandiiko ebikozesebwa
Joyce Apiyo

**Joyce Mary Apio** (yazaalibwa 29 Ogwomusanvu 1996) munnayuganda muzannyi wa cricket.  Mu Gwomusanvu 2018, yalondebwa mu ttiimu ya Uganda mu mpaka za ICC Women's World Twenty20 Qualifier eza 2018 .  Yayingira mu mpaka ez'ensi yonna eza Women's Twenty20 (WT20I) mu Uganda ne Scotland mu mpaka z'ensi yonna eza Twenty20 Qualifier nga 7 Ogwomusanvu  2018. 

Mu Gwokuna 2019, yalondebwa mu ttiimu ya Uganda mu mpaka za ICC Women's Qualifier Africa eza 2019 e Zimbabwe.  Mu Gwomukaaga  2019, yeeyakulemberamu okutwala wicket mu mpaka za Kwibuka Women's T20 Tournament eza 2019, naakubwa emirundi kkumi mu mipiira mukaaga. 

## Ebiwandiiko ebikozesebwa
Gertrude Candiru

**Gertrude Candiru** (yazaalibwa 20 Ogwomunaana 1994) munnayuganda omukazi omuzannyi wa cricket.   Mu Gwomusanvu 2018, yalondebwa mu ttiimu ya Uganda mu mpaka za ICC Women's World Twenty20 Qualifier 2018 . 

## Ebiwandiiko ebikozesebwa
Paul Adriga

**Paul Adiga** (yazaalibwa 21 Ogwokusatu 1952) munnayuganda muzannyi w'omuzannyo gwa field hockey. Yavuganya mu mizannyo gya Olympics egy'omusana mu 1972 . 

## Ebiwandiiko ebikozesebwa
Semakula Kiwanuka

**Matia Semakula Mulumba Kiwanuka** (yazaalibwa 16 ogwomwenda, 1939, e Mityana  munnabyafaayo, munnamawulire,omuwandiisi era omunoonyereza mu Uganda.

Yalondebwa okuba omukiise wa Uganda ow’enkalakkalira mu kibiina ky’amawanga amagatte mu 1996 ate mu 2000, yali ssentebe w’akakiiko akasooka (akaggyako ebyokulwanyisa n’ebyokwerinda mu nsi yonna) mu kibiina ky’amawanga amagatte  

Yalondebwa okubeera Minisita wa Uganda ow’e Luwero Triangle mu 2003 n’oluvannyuma mu 2005, Minisita w’Ebyensimbi, Enteekateeka n’Enkulaakulana y’Eby’enfuna (Investment)  

Era yaweereza nga pulezidenti wa Uganda Society ow’a 34 wakati wa 1967 ne 1968.

## Ensibuko n’obuyigirize
Nga ava Mityana, Semakula Kiwanuka yasomera mu Namilyango College wakati wa 1951 ne 1955.   Mu nkolagana wakati wa Yunivasite y’e Makerere ne Yunivasite y’e London, yafuna diguli  mu byafaayo, ate mu 1965, diguli y’okusatu mu byafaayo okuva mu Yunivasite y’e London’s School of Oriental and African Studies. Mu 1979, yamaliriza diguli eyookubiri mu by’enfuna by’enkulaakulana mu Balliol College, Oxford . 

## Omulimu

### Eby’ensoma
Yatandika ng’omusomesa ow’enjawulo mu yunivasite y’e Makerere wakati wa 1964 ne 1968, Semakula Kiwanuka olwo n’alyoka afuuka omusomesa omukulu mu ttendekero . Olw’okuyambibwako okuva mu kitongole ky’ensonga z’ebweru ekya Amerika,  yakyalira  Associate Professor mu byafaayo bya Afrika mu Northwestern ne Duke University (1968–1970). 

Oluvannyuma yaweereza ng’omukulu w’ekitongole ky’ebyemikono era nga pulofeesa akulira ekitongole ky’ebyafaayo mu yunivasite y’e Makerere (1973–1976) y’alondebwa   ng’omuyivu emirundi egiwerako, okugeza ng’omukenkufu omugenyi mu Yunivasite y’e Cambridge (August 1977 – April 1981); okukyala nga omukugu mu St. Edmunds College, Yunivasite y'e Cambridge ; era omugenyi omukulu mu kitongole ky’ebyafaayo n’obufirosoofo ekya Sayansi, Cambridge.  Yali dayirekita w'emisomo mu yunivasite y'e Calabar mu Nigeria okuva mu 1981 okutuuka mu 1985. 

Oluvannyuma yakola ng’omukulu w’essomero ly’okusoma n’okunoonyereza ku diguli eyookubiri mu yunivasite y’e Makerere wakati wa 1991 ne 1994. 

### Omukungu wa gavumenti
Mu 1996, yalondebwa okuba omukiise wa Uganda ow’enkalakkalira mu kibiina ky’amawanga amagatte .  Olwo Semakula Kiwanuka yaweereza ng'omubaka wa Uganda mu United Arab Emirates ng'asinziira mu Abu Dhabi wakati wa 2009 ne 2013  

## Ebitabo ebifulumizibwa

* A History of Buganda from the Foundation of the Kingdom 1900 
* Amin and the Tragedy of Uganda 
* Colonial Policies and Administrations in Africa. The myths of the contrasts (1993)
Alex Coutinho

**Alex Coutinho** (yazaalibwa 19 Omwezi ogw'omukaaga 1959) munnayuganda omusawo , omulwanirizi w'ebyobulamu eby'olukale, musomesa  mu yunivasite n'amatendekero aga waggulu, era yaliko dayirekita omukulu (executive director ) ow'ekitongole ekivunaanyizibwa ku ndwadde ezisiigibwa ki (Infectious Diseases Institute ) eky'ettendekero lya ssaayansi w'ebyobulamu (College of heatlth science ) wansi wa yunivasite y'e Makerere . 

## Obuto bwe
Coutinho yazaalibwa mu Uganda. Yafuna diguli y’obusawo mu Uganda.

## Emirimu gye
Emirimu gya Coutinho gitadde essira ku kuziyiza n'okujjanjaba akawuka akaleeta mukenenya / ne mukeneya mu Afirika . 

## Ebitiibwa

* Engule ya Noguchi Africa, 2013. 

## Ebijuliziddwa

# "Dr. Alex Coutinho Awarded Hideyo Noguchi Africa Prize" at  PRNewswire.com; retrieved 2013-6-2.
# Osaki, Tomohiro. "Belgian, Ugandan win Noguchi prize," *Japan Times.* 2 June 2013; retrieved 2013-6-2.

## Ebiyungo eby’ebweru

* "Dr Alex Coutinho: obuyambi butaasa obulamu bw'enkumi n'enkumi" ku Guardian.uk
James Kakooza

**James Kakooza** munnayuganda omubalirizi w'ebitabo era munnabyabufuzi . Yaliko Minisita omubeezi ow'ebyobulamu avunaanyizibwa ku bujjanjabi obusookerwako mu Uganda okuva mu mwaka 2009. Kakooza yaliko omubaka wa paalamenti akiikirira Kabula County mu  Disitilukiti Lyantonde okuva mu mwaka 2001 okutuuka mu mwaka 2016. Kakooza mubaka wa Uganda mu paalamenti y'omukago gw'Amawanga g'obuvanjuba bwa Afirika eyitibwa EALA 

## Obuzaale
Yazaalibwa nga 18 Ogwokubiri 1962, mu Disitulikiti y’e Lyantonde . 

## Okusoma
Alina diguli ya Bachelor of Business Administration (BBA) okuva mu yunivasite e Nkumba . Alina ne Diploma mu kutambuza ebyamaguzi, wamu ne Satifikeeti mu by'emisolo okuva mu kitongole ekiwooza ki Uganda Revenue Authority . Alina olukusa olwa Certified Public Accountant olumusobozesa okubalirira ebitabo mu Kenya . 

## Obumanyirivu mu mirimu
James Kakooza akozeeko mu mirimu egyenjawulo mubitongole ebyenjawulo kwossa nebifo eby'enjawulo mu gavumenti. Wakati wa 1989 ne 1990, yali wabyansimbi mu Karibu Forex Bureau ekimu ku bibanda by'ensimbi  mu Kampala .  Wakati wa 1991 ne 1992, yakola nga Banking Officer mu Sembule Bank mu biro bino eyitibwa Bank of Africa. Bwe yava kubyokukola mu bbanka yayingira mu mirimu gy'okutambuza ebyamaguzi okubisaza ensalo okuva mu 1992 okutuuka mu 2001. Wakati wa 1994 okutuuka mu 2001, yakola nga avunaanyizibwa ku nzirukanya ya bizinensi mu kkampuni ya Kabale Distributors Limited.  Kakooza yaliko ssenkulu w'ekibiina ekitaba  abasuubuzi abayingiza n'okufulumya ebweru w’eggwanga ekya Uganda Importers and Exporters Traders Association. Mu 2001, yayingira ebyobufuzi eby'okuvuganya era n’alondebwa nga omubaka mu Palamenti ya Uganda akiikirira Kabula County, mu Disitulikiti y’e Lyantonde. Yaddamu okulondebwa mu kifo kye kimu mu 2006.  Yalondebwa okuba Minisita omubeezi ow'ebyobulamu avunaanyizibwa ku bujjanjabi obusookerwako nga 16 Ogwokubiri 2009. 

## Obuvunaanyizibwa obulala
James Kakooza yaliko memba ku kakiiko ka Palamenti akavunaanyizibwa ku kulondoola emirimu mu bitongole wamu n'amakampuni ga Gavumenti.

## Laba ne

* Palamenti ya Uganda
* Kabineti ya Uganda
* Disitulikiti y’e Lyantonde

## Ebijuliziddwa
Ecobank Uganda

**Ecobank Uganda** bbanka mu Uganda ekola nga banka y’ebyobusuubuzi wansi wa layisinsi eyaweebwa Bank of Uganda, banka enkulu n’ekitongole ekivunaanyizibwa ku bbanka z’eggwanga. 

## Ekifo mwesagibwa
Ekitebe kya Ecobank Uganda kisangibwa ku Pulotit 8A, ku luguuddo lwa Kafu , mu Divizonni y'awakatti eyaKampala, ekibuga ekikulu era ekisinga obunene mu Uganda.  Ebikwatagana n'ekitebe kya bbanka eno biri 0°18'47.0"N, 32°35'06.0"E (Latitude:0.32662; Longitude:32.58310). 

## Okulambika okutwaliza awamu
Bbanka eno yatandika okukola mu Uganda nga 19 January 2009 nga bbanka ekola emirimu gyonna. Ewa gavumenti, ebitongole by’ebyensimbi, amakampuni g’amawanga amangi, ebibiina by’ensi yonna, bizinensi, n’abantu ssekinnoomu empeereza n’ebintu bya bbanka ez’okutunda ebintu mu bungi, eby’amaguzi, eby’okusiga ensimbi, n’eby’okutunda. 

We bwazibidde nga 31 December 2014, eby’obugagga bya bbanka eno byonna awamu byali obuwumbi bwa sente z'aYuganda:278.8, ng’emigabo gya bannannyini migabo gyali obuwumbi bwa sente za Uganda:46.9. 

## Obwannannyini
Ecobank Uganda kkampuni ya Ecobank Transnational, ekitongole kya bbanka ekitebe kyayo ekiri mu kibuga Lome ekya Togo . 

## Olukiiko olufuzi
Abantu bano abatuula ku lukiiko olufuzi olwa Ecobank (Uganda) okutuuka nga 30 November 2021: 

# Kin Kariisa, ssentebe
# Ehoumann Kasi, dayirekita atali mukulu
# Gertrude K. Lutaaya, dayirekita atali mukulu
#
# Grace Muliisa, Maneja Dayirekita

## Akaiiko k'abakulu
Grace Muliisa ye maneja wa Ecobank Uganda. Grace Muliisa, Maneja wa Ecobank Omuggya y’ani?

## Omukutu gw’amatabi
We bwazibidde mu December wa 2016, Ecobank Uganda yakuuma amatabi agalina emikutu mu bifo bino wammanga: 

# Ettabi ly'oluguudo lwe Bombo - Oluguudo lwe Bombo , Kampala
# Ekifo eky'okuweereza e Kireka
# EntebbeBranch - Ekibuga Entebbe
# Ettabi ly'e Lugogo - Forest Mall, 3A2 & 3A3 Oludda lw'emipiira, Lugogo, Kampala
# **Ettabi lya ofiisi enkulu** - siturwiiti ya Paalamentti, Kampala
# Ettabi ly'e Jinja - Jinja 
# Ettabi ly'e Kikuubo - Oluguudo lwa Nakivubo, Kampala
# Ettabi ly’e Mbarara, Siturwiiti enkulu Ekibuga Mbarara
# Ettabi ly'e Nakasero - Rwenzori Towers, Oluguudo lw'e Nakasero, Nakasero, Kampala
# Ettabi ly'e Ndeeba - Oluguudo lw'e Masaka, Ndeeba, Kampala
# Ettabi lya Oasis Mall - Oasis Mall, ku luguudo lwa Yusuf Lule, Kampala
# Ettabi ly'e Wandegeya - Bombo Road, Wandegeya, Kampala 

## Laba ne
 

* Ecobank
* Ecobank ya Ghana
* Ecobank Nigeria
* Ecobank Zimbabwe
* Charles Mbire
* Olukalala lwa banka mu Uganda
* Bbanka mu Uganda

## Ebiwandiiko ebikozesebwa

## Ebiyungo eby’ebweru

* Omukutu gwa Ecobank
* Ecobank Yenyigidde Mu Kusonda Ensimbi Mu Kitongole Ky'amafuta ne Gaasi
Joe Opio

**Joe Opio** Munnayuganda munnakatemba era nga muwandiisi wa pulogulamu za ttivvi. Yaliko omutegesi wa *LOLUganda*, pulogulamu y’amawulire ga Uganda ey’okusaaga. Muwandiisi wa pulogulaamu ya *[[:en:The_Daily_Show|The Daily Show]]*.

## Obuto bwe n'emirimu
Opio yazaalibwa mu Kampala mu Uganda. Yafuna diguli mu mateeka era n’akola ng’omubalirizi w’ebitabo mu kkampuni ya Deloitte okumala emyaka mingi, oluvannyuma n’akyuka n’afuuka munnakatemba. Mu 2012, yatandika okutegeka n'okukola ku pulogulaamu y’amawulire ag’okusaaga eya *LOLUganda*. Oluvannyuma lwa sizoni bbiri, Opio yasalawo okugenda mu kibuga New York okukola omulimu gw’obwanakatemba. Bwe yali nga azanya ku Comedy Cellar, yasisinkana Trevor Noah eyamupangisa ng'omuwandiisi mu sizoni ye esooka eya *The Daily Show*. Opio asunsuddwa okuwangula engule bbiri eza Writers Guild of America Awards olw'okuwandiika ku *pulogulaamu ya The Daily Show*.

## Ebijuliziddwa
John Muhanguzi

**John Muhanguzi** mulabirizi w'ab'Aglican mu Uganda: yali Mulabirizi wa Ankole ey'obukiikakkono okuva mu 2003 okutuuka mu 2015.

## Ebijuliziddwa
Fort Portal College of Health Sciences

**Fort Portal College of Health Sciences (FPCOHES)** ttendekero lya gavumenti mu Uganda, eryakkirizibwa okusomesa eby’obulamu ku ddaala lya dipuloma okuva mu mwaka gwa 2022.   

## Ekifo w'esangibwa
Ettendekero lino lisangibwa ku kibanja namba 9, oluguudo lwa Mugurusi, Buhinga mu kibuga ky'e Fort Portalmu  Disitulikiti y'e Kabarole, mu bitundu by’oBuggwanjuba bwa Uganda, kiromita nga 296 (mayiro 183) mu Buggwanjuba bw'ekibuga ekikulu Kampala. Lisangibwa okumpi n’essomero lya Buhinga Primary School n'eddwaliro lya Fort Portal Hospital, era erimanyiddwa nga ekkulu eya Fort Portal Regional Referral Hospital.

## Ebyafaayo ku Ttendekero lino
Oluvannyuma lw'okutandiikibwa mu 1965, FPCOHES yatandika obuweereza nga liyitibwa **Fort Portal School of Medical Assistants**, nga mu kusooka lyali lisangibwa mu Lubiri lw'Omukama e Fort Portal . Mu 1969, lyasengukira okumpi n’eddwaliro lya Fort Portal . Oluvannyuma lw’okwekenneenya ebisomesebwa mu 1984, yakyusibwa erinnya n’etuumibwa **Fort Portal School of Clinical Officers** . Oluvannyuma lyakyusa erinnya nga kati ly'ettendekero lya ssaayansi w'ebyobulamu . 

## Enteekateeka z’ebyenjigiriza
FPCOHES egaba pulogulaamu ez’enjawulo eza satifikeeti ne dipuloma ezitegekeddwa okuwa abayizi obukugu mu bikolwa n'ebiwandiike mu ssaayansi w’ebyobulamu: 

* Satifikeeti mu biwandiiko by’abasawo n’egeri y'okukozesaamu tekinologiya okwasaganya ensonga z'eby'obulamu (Health Informatics)
* Satifikeeti mu by’eddagala (CPH) .
* Satifikeeti ey'obukugu mu kulongoosa (CTA) .

* Dipuloma mu by’obujjanjabi n’obujjanjabi obw'ekitundu (DCM)
* Dipulooma mu by’eddagala (DPH) .

* Dipuloma eya waggulu mu by’okusanyalaza (DAN) .
* Dipuloma eya waggulu mu Health Leadership ne Management (DLM)

Ekitongole kino kigatta okuyiga mu by’ensoma n’okutendekebwa mu bikolwa, nga kikozesa enkolagana n’abakola ku by’obulamu.

## Enfuga n’obukulembeze
Ettendekero lino lifugibwa olukiiko olulimu abakiise okuva mu by’obulamu n’ebyenjigiriza, nga bwe kirambikiddwa mu tteeka erifuga yunivasite n’amatendekero amalala. Ttiimu y'abaddukanya ettendekero lino evunaanyizibwa ku kulaba ng’enkola zaayo ziteekebwa mu nkola saako n'okuddukanya emirimu gyayo mu bulungi. 

## Abayizi abaaliwo
FPCOHES ekuuma enkolagana n’abayizi abaaliwo abakoze eby'amaanyi mu by’obulamu. Abamu ku bayizi abaaliwo kuliko:

* Richard Byaruhanga Sserioza - Omusomesa 
* Dr. Ponsiano Kabagyenga Nuwagaba - Omusomesa 
* Dr. Iddi Matovu - Omukugu ey'ebuuzibwako ku by'obulamu mu bantu 

## Laba ne

* Ebitongole ebimanyiddwa NCHE 
* Amasomero agakkirizibwa – okutendekebwa mu by’obulamu okukwatagana 
* Minisitule y’ebyenjigiriza n’emizannyo
* Minisitule y’ebyobulamu

## Ebijuliziddwa
Asuman Lubowa

**Asuman Lubowa** mutendesi wa mupiira era mukulembeze mu mupiira gwa Uganda. Mu myaka gye gyonna, Lubowa abadde aweereza mu bifo eby’enjawulo omuli ng’omutendesi, dayirekita w’ebyekikugu. 

## Emirimu gye egyasooka n’ennaku z’okuzannya
Lubowa mu kisaawe kino yatandika ng'omuzannyi wa kiraabu za Uganda nga Express FC, SC Villa, ne KCCA FC . 

## Omulimu gw’obutendesi
Lubowa yatuuka ku kitiibwa ng’omutendesi omukulu owa Uganda Cranes, ttiimu y’eggwanga ey’omupiira, gye yakulembera ttiimu eno okutuuka ku buwanguzi obw’awaggulu mu kikopo kya CECAFA ekya 1996 mu Sudan.   Nga tannatuuka ku buwanguzi buno, yatendeka ttiimu ya Uganda U-23 (Kobs), n'agivuga okutuuka ku fayinolo z'ekikopo kya CECAFA mu 1995. 

Mu mupiira gwa kiraabu, Lubowa yatendeka ttiimu omuli Express FC **,**  UMEME FC eyaggalwawo ku nkomerero y’emyaka gya 1990 **,** Police FC,    SC Villa,    ne KCCA FC, wamu n’okukola emirimu n’ebitongole ebirala nga Posta ne Uganda Airlines.   Mu bulagirizi bwe, Police FC yawangula liigi y'eggwanga mu 2005, n'emaliriza obufuzi bwa SC Villa obw'amaanyi. Police FC ekubye SC Villa ggoolo 3 - 1 ku penati mu kisaawe kya Mandela National Stadium, Namboole  

## Emirimu gy’okuddukanya emirimu
Mu 2009, yalondebwa ku bwa Technical Director mu kibiina ekifuga omupiira mu ggwanga ekya Federation of Uganda Football Associations (FUFA). Yaweereza   okumala emyaka kumpi kkumi, ng’obuvunaanyizibwa bwe bwali kulabirira pulogulaamu ez’ekikugu, okukwatagana n’ebigendererwa bya FIFA eby’enkulaakulana, n’okutumbula omupiira gw’abantu aba wansi okwetoloola eggwanga.      &#x5B; ** &#x5D;

Mu kiseera kye , Lubowa yakolera ku nteekateeka ya FIFA Grassroots Football Program, eyagenderera abaana ab’emyaka 6-12 era ng’essira aliteeka ku kwetaba mu bungi nga bayita mu masomero n’ebitundu. Yawummula FUFA mu ogwokubiri 2018.  

## Ebiyingizibwamu gye buvuddeko
Mu gwokubiri 2019, Lubowa yalondebwa ku bwa Technical Director mu Ndejje University Football Club.  

## Okusoomoozebwa
Lubowa yalekulira obutendesi bwa Uganda Cranes mu 1999 ng’alaga  obuwagizi obutono okuva mu kibiina ekifuga omupiira ekya Federation of Uganda Football Associations (FUFA). Okusalawo kuno kwajja oluvannyuma lw’okweyongera okwetamwa olw’ebikozesebwa ebitono n’okusoomoozebwa mu by’obufuzi, bye yawulira nti bimulemesa okufulumya ebivaamu ebibala ebirungi. 

## Ebiwandiiko ebikozesebwa
James Bukomeko

**James Bukomeko** (yazaalibwa 1968) yali mulabirizi Omukulisitaayo / Omupolotesitante mu Uganda eyaweereza mu Uganda. Yeeyali Omulabirizi w'e Mityana  owokutaano  okuva mu 2010.

## Obuto bwe n'okusoma kwe
Bukomeko yazaalibwa nga 1 Omwezi ogwekkuminoogumu,19kibiina ky'abalabirizi 68 mu Luweero era yasinganyo obuto mu baana kkumi na babiri.Yasomera ku Yunivasite ya Uganda Christian University .Yafuna ddiguli eyokubiri mu by'obwa Katonda ( Divinity ) okuva mu Yunivasite ya Uganda Christian University ne Dipuloma ku mutendera ogwa waggulu mu kukulembera n'okukwasaganya abakozi okuva mu ttendekero lya Uganda Management Institute era ne ddiguli esooka ey'ebyenjigiriza ne dipuloma mu by'enjigiriza okuva mu Yunivasite y'e Nkumba.N'era yalina ssatifikeeti ey'ekikungu okuva mu Yunivasite y'e Heartfordshire.Yaweebwa ekitiibwa ky'obwa dokita okuva mu bbanguliro ly'obusuubuzi erya London Bridge Business School. Yatuuzibwa mu 1996. Aweerezako e Kireka, Namasuba, Kansanga, Namirembe, Maganjo ne Nansana.

## Emirimu gye
Omulabirizi Bukomeko yatuuzibwa ku budinkoni ne ku busumba mu 1994. Yaweereza mu biti eby'enjawulo mu bulabirizi bw'e Namirembe omuli okuba omusumba n'omumyuka wa vviika.Yatukuzibwaeranaatuuzibwaku bulabirizi nga 2 Omwezi ogwokubiri 2020 ku lutikko ya Andereya Omutukuvu. Yalondebwa  ng'omulabirizi wa Mityana owookutaano ng'asikira Rt Rev Dr Stephen Kazimba Mugalu eyalondebwanga nga ssaabalabirizi w'ekkanisa ya Uganda ow'omwenda. Okulonda kwakolebwa ekibiina ky'abalabirizi ab'ekkanisa ya Uganda (House of Bishops) ekyatuula ku Namirembe Guest House nga 7 Omwezi ogwekkuminoogumu 2019.

## Obufumbo bwe
Yawasa Rose Bukomeko mu 1996. Katonda abawadde ezadde ly'abaana bataano omuli n'abalongo ab'obuwala

## Ebijuliziddwa

# New Vision
# "Mityana Diocese". Archived from the original on 2021-02-28. Retrieved 2020-03-01.
# "Rev. Bukomeko James elected 5th Bishop of Mityana Diocese". *Monitor*. 2020-09-11. Retrieved 2025-09-10.
John Teira

**John Teira** (yazaalibwa nga 26 Ogwomwenda, 1980) Munnayuganda,munnamateeka era mukozi w'amateeka mu kiseera kino akola nga Mmemba mu Paalamenti akiikirira Essaza ly'e Bugabula ey'Obukiikakkono wansi w’ekibiina kyaNational Resistance Movement (NRM)  okuva mu Gwokutaano 2021. Ng’oggyeeko emirimu gye egy'omu Paalamenti, alina ekifo ky’omumyuka wa Ssentebe w’akakiiko k’ebyamateeka n'ensonga za Paalamenti  mu Paalamenti ya Uganda .

## Ebijuliziddwa
Arthur Sserwanga

**Arthur Sserwanga** Munnayuganda omubalirizi w'ebitabo, musomesa wa yunivasite n'amatendekero aga waggulu , era omukulembeze mu by'enjigiriza. Yalondebwa okuba Omumyuka wa ccansala wa Yunivasite ya Muteesa I Royal University mu Mwezi ogw'omwenda 2014,  yunivasite ey'obwannannyini mu Uganda .  Emabegako yaweerezaako ng'omukulu w’ebbanguliro ly'obusuubuzi mu Ttendekero ly' ebyobusuubuzi erya Makerere Makerere University Business Schools  (MUBS).

## Okusoma kwe
Yafuna Dipuloma mu by’enjigiriza mu 1994 okuva mu ttendekero eritendeka abasomesa e Kyambogo, bweryali terinafuulibwa Yunivasite y’e Kyambogo . N'era alina ddiguli esooka mu nzirukanya ya bizinensi, gye yafuna okuva mu MUBS mu 1998. Ddiguli ye eyokubiri  mu kubala ebitabo n'eby'ensimbi yagifuna mu 2001 okuva mu MUBS. Ddiguli ye eyokusatu mubutandisi bw'emirimu yagifuna mu 2010, nayo okuva mu MUBS. 

## Ebyafaayo by’emirimu
 
Sserwanga pulofeesa mu ttendekero lya Makerere ery'ebyobusuubuzi Makerere University Business School). Omulimu gwa Sserwanga ogwasooka, okuva mu 1994 okutuuka mu 1998, gwali gwa kusomesa ku ttendekero lya  City Institute of Business Studies mu Kampala, ekibuga ekikulu ekya Uganda era ekisinga obunene. Okuva mu 1998 okutuuka mu 1999, yakola ng'omuyizi asoma okweyongerayo ku mutendera gwa ddiguli eziddako nga bwayambibwako  (Graduate fellow)  mu bbanguliro ly'obusuubusi mu MUBS. Okuva mu 1999 okutuuka mu 2003, yali musomesa wa yunuvasite omuyambi( assistant lecturer) , ate okuva mu 2003 okutuuka mu 2006, yali musomesa wa yunivasite (Lecturer ), mu kitongole ky’okubala ebitabo. Wakati wa 2004 ne 2014, yali mu bifo eby’enjawulo ku MUBS, omuli: (a) akulira ekitongole ky’okubala ebitabo – 2004 okutuuka mu 2008 (b) omukulu w'ebyemikono and n'abasoma okuva ewala – 2008 okutuuka 2009 (c) omukulu, w'ebbanguliro ly'ebyemikono na'abasoma okuva ewala – 2009 okutuuka 2011 ne (d) omukulu w'ebbanguliro ly'obusuubuzi – 2011 okutuuka mu 2014. Mu Mwezi ogw'omwenda  2014, yalondebwa okufuuka omumyuka wa ccansala  wa yunivasite ya Muteesa I Royal University.

## Ebirala eby'okufumiitirizaako
Sserwanga taata mufumbo era wa nzikiriza . 

## Laba ne

* Olukalala lwa yunivasite mu Uganda
* Olukalala lw'amatendekero g'ebyobusuubuzi
* Olukalala lw'abakulira yunivasite mu Uganda

## Ebijuliziddwa

# 
# 
# 

## Ebijuliziddwa wabweru wa wikipedia

* Pulofeesa Arthur Sserwanga - Omumyuka wa Cansala omuggya, Muteesa I Royal University
* Ssaabasajja Muwenda Mutebi II Alonze Pulofeesa Arthur Sserwanga Okukulembera Muteesa I Royal University (Luganda).